Eleanor Daniels

Actores lwyfan a ffilm o Gymru oedd Eleanor Daniels (28 Rhagfyr 1886 – 18 Mawrth 1994).

 Bywyd cynnar 
Ganed Eleanor Jane Daniels yn Llanarthne a'i magu yn Llanelli, yn ferch i David Daniels a Margaret Daniels (nae Jones) . Masnachwr gwair a thafarnwr oedd ei thad, roedd yn cadw Tafarn Y Fountain Inn yn Llanelli. Cafodd lwyddiant cyhoeddus cyntaf yn 13 oed, pan enillodd wobr mewn eisteddfod leol. Erbyn 1907 roedd wedi enill tair cadair yn yr Eisteddfod Genedlaethol, a roedd yn astudiodd actio gyda chwmni Herbert Beerbohm Tree.

 Gyrfa 
Bu Eleanor Daniels yn dysgu ysgol yn ferch ifanc, ac roedd yn actio mewn dramâu llwyfan Cymraeg ym Mhrydain Fawr. Bu ar daith i'r Unol Daleithiau gyda'r Welsh Players yn 1914.  Symudodd i'r Unol Daleithiau yn fuan wedyn, ac ymddangosodd ar lwyfan ac mewn ffilmiau mud, gydag adolygiadau da am ei gwaith. Fe wnaeth Dorothy Parker sylw fod "Eleanor Daniels yn gweithio'n frwd ac ei bod yn ddoniol."

Roedd rhannau llwyfan Eleanor yn cynnwys rhannau yn Change (Llundain 1912, 1913, Efrog Newydd 1914), The Joneses (Llundain 1913), Kitty MacKay (1914), Loyalty, Heart of the Heather, Zach, Kitty Darlin''' (1917), Lassies, La La Lucille (1919, 1920), Ashes (1924), The Beaten Track (1926), Juno and the Paycock (1926), a Rain. Roedd ei hymddangosiadau ffilm yn cynnwys rhan yn If Winter Comes'' (1923). Bu'n hyfforddwraig llais yn Efrog Newydd yn ddiweddarach yn ei bywyd, ac roedd yn gweithio gyda elusen diabetes.

 Bywyd personol 
Bu farw Eleanor Daniels yn 1994, yn 107 mlwydd oed, yn Darien, Connecticut. Dadorchuddiwyd plac glas yn anrhydeddu Eleanor Daniels yn Llanelli yn 2011.

 Cyfeiriadau 

Categori:Actorion benywaidd o Gymru
Categori:Marwolaethau 1994
Categori:Genedigaethau 1886